A mitat d'o sieglo XI, o rito mozarabe empecipia a retacular debant o rito román. Os reis de Navarra, Leyón y Castiella favoreixen a entrata de monches que siguen a regla de Sant Benedet y que siguen as tesis reformistas d'os papas Urbán II y Gregorio VII. A normalización d'a liturchia romana debant a liturchia hispanica encomienza en os dictatos d'o Concilio de Coyanza (1050), en o que se permite a seus y abadías prener o canon román. A resistencia d'o clero local ye prou gran, pero a situación se fa peyor con Alifonso VI de Leyón y Castiella. En 1080 convoca un concilio cheneral de los suyos reinos en Burgos, y declaró oficialment l'abolición d'a liturchia mozarabe y a suya sustitución por a romana.